Държавен вестник, бр. 63, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  63
ЗАКОН
за ратифициране на Споразумението между 
правителството на Република България и 
Световната организация по туризъм (СОТ 
към ООН) за провеждане на 9-ата Глобална 
конференция за винен туризъм на СОТ
Член единствен. Ратифицира Споразуме­
нието между правителството на Република 
България и Световната организация по тури­
зъм (СОТ към ООН) за провеждане на 9-ата 
Глобална конференция за винен туризъм 
на СОТ, подписано в Мадрид, Испания, на 
30 април 2025 г.
Законът е приет от 51-вото Народно съб­
рание на 24 юли 2025 г. и е подпечатан с 
официалния печат на Народното събрание.
Председател на Народното събрание: 
Наталия Киселова 
4257
УКАЗ № 124
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за международния търговски арбитраж, приет 
от 51-вото Народно събрание на 24 юли 2025 г.
Издаден в София на 29 юли 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за изменение и допълнение на Закона за 
международния търговски арбитраж (обн., 
ДВ, бр. 60 от 1988 г.; изм., бр. 93 от 1993 г., 
бр. 59 от 1998 г., бр. 38 от 2001 г., бр. 46 от 
2002 г.; Решение № 9 на Конституционния съд 
от 2002 г. – бр. 102 от 2002 г.; изм., бр. 59 от 
2007 г. и бр. 8 от 2017 г.)
§ 1. Наименованието на закона се изменя 
така: „Закон за арбитража“.
§ 2. В чл. 1 се правят следните изменения:
1. В ал. 1 думите „международния търгов­
ски“ се заличават.
2. Алинея 2 се изменя така:
„(2) С арбитраж могат да бъдат решавани 
имуществени спорове и спорове за попълване 
на празноти в договор или за приспособяването 
му към нововъзникнали обстоятелства. Не 
могат да бъдат решавани с арбитраж споро­
вете, посочени в чл. 19, ал. 1 от Гражданския 
процесуален кодекс.“
§ 3. Член 3 се изменя така:
„Чл. 3. Страна в арбитражно производ­
ство може да бъде и държава или държавно 
учреждение.“
§ 4. Член 4 се изменя така:
„Чл. 4. (1) Арбитраж на територията на Ре­
публика България може да се осъществява от:
1. постоянна арбитражна институция със 
седалище в Република България, вписана в 
Регистъра на арбитражите по реда на глава 
първа „а“;
2. чуждестранна арбитражна институция 
със седалище извън територията на Република 
България.
(2) Международен арбитраж с място на 
територията на Република България може да 
бъде образуван и за решаване на определен 
търговски спор.
(3) Арбитражна институция по ал. 1, т. 1 
се учредява към юридическо лице, вписано 
в търговския регистър и регистъра на юри­
дическите лица с нестопанска цел или в друг 
регистър, предвиден в закон, и трябва да 
отговаря на следните изисквания:
1. да е приела правила за устройството и 
организацията на арбитражната дейност, както 
и тарифа за таксите и разноските, които се 
събират при осъществяване на дейността, и 
да поддържа списък на арбитри;
2. да поддържа офис, деловодство, архив и 
интернет страница с връзка към електронната 
деловодна система;
3. членовете на управителния є орган, ако 
има такъв, и вписаните в списъка арбитри да 
отговарят на изискванията по чл. 11, ал. 4.
(4) При провеждане на арбитраж по ал. 1, 
т. 2 и ал. 2 в Регистъра по чл. 6а се вписва 
всяко арбитражно производство, образувано 
пред тях.“
§ 5. Създава се глава първа „а“ с чл. 6а – 6д:
„ Г л а в а  п ъ р в а  „ а “
РЕГИСТЪР НА АРБИТРАЖИТЕ
Чл. 6а. (1) Регистърът на арбитражите е 
структурирана база данни в електронна форма, 
която съдържа информация относно постоян­
ните институции, осъществяващи арбитражна 
дейност, със седалище в Република България, 
както и относно арбитражните производства 
с място на арбитраж на територията на Репу­
блика България, образувани пред арбитраж, 
създаден за решаване на определен спор, или 
пред постоянна арбитражна институция със 
седалище извън територията на Република 
България. Регистърът на арбитражите се води и 
поддържа от Министерството на правосъдието.
(2) Обстоятелствата се вписват и актовете се 
обявяват при спазване изискванията на Закона 
за защита на личните данни и на Регламент 
(ЕС) 2016/679 на Европейския парламент и на